CELEX: 32019D2004
Language: el
Date: 2019-11-28 00:00:00
Title: Εκτελεστική απόφαση (ΕΕ, Ευρατόμ) 2019/2004 της Επιτροπής της 28ης Νοεμβρίου 2019 για την τροποποίηση της απόφασης 2005/872/ΕΚ, Ευρατόμ όσον αφορά τη χορήγηση εξουσιοδότησης στην Τσεχική Δημοκρατία για να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ σε σχέση με τις μεταφορές επιβατών [κοινοποιηθείσα υπό τον αριθμό C(2019) 8595] (Το κείμενο στην τσεχική γλώσσα είναι το μόνο αυθεντικό)

2.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 310/54
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ, Ευρατόμ) 2019/2004 ΤΗΣ ΕΠΙΤΡΟΠΗΣ
         της 28ης Νοεμβρίου 2019
         για την τροποποίηση της απόφασης 2005/872/ΕΚ, Ευρατόμ όσον αφορά τη χορήγηση εξουσιοδότησης στην Τσεχική Δημοκρατία για να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ σε σχέση με τις μεταφορές επιβατών
         [κοινοποιηθείσα υπό τον αριθμό C(2019) 8595]
         (Το κείμενο στην τσεχική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας,
         Έχοντας υπόψη τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (1), και ιδίως το άρθρο 6 παράγραφος 3 δεύτερη περίπτωση,
         Αφού ζήτησε τη γνώμη της συμβουλευτικής επιτροπής ιδίων πόρων,
         Εκτιμώντας τα ακόλουθα:
         
                     (1)
                  
                  
                     Βάσει του άρθρου 381 της οδηγίας 2006/112/ΕΚ του Συμβουλίου (2), η Τσεχική Δημοκρατία μπορεί, με τις προϋποθέσεις που ίσχυαν σε αυτό το κράτος μέλος κατά την ημερομηνία προσχώρησής του, να συνεχίσει να απαλλάσσει τις διεθνείς μεταφορές επιβατών, οι οποίες αναφέρονται στο παράρτημα X μέρος B σημείο 10 της εν λόγω οδηγίας, για όσο διάστημα η ίδια απαλλαγή εφαρμόζεται σε ένα από τα κράτη μέλη που ήταν μέλη της Κοινότητας στις 30 Απριλίου 2004. Σύμφωνα με το εν λόγω άρθρο, αυτές οι πράξεις πρέπει να λαμβάνονται υπόψη για τον καθορισμό της βάσης των ιδίων πόρων που προέρχονται από τον φόρο προστιθέμενης αξίας (ΦΠΑ).
                  
               
                     (2)
                  
                  
                     Με το άρθρο 1α της απόφασης 2005/872/ΕΚ, Ευρατόμ της Επιτροπής (3), η Τσεχική Δημοκρατία εξουσιοδοτήθηκε να χρησιμοποιεί σταθερό ποσοστό της ενδιάμεσης βάσης για τις πράξεις που αναφέρονται στο παράρτημα X μέρος Β σημείο 10 της οδηγίας 2006/112/ΕΚ σχετικά με τη μεταφορά επιβατών.
                  
               
                     (3)
                  
                  
                     Ο τελευταίος έλεγχος ιδίου πόρου από ΦΠΑ αποκάλυψε ότι η εξουσιοδότηση για χρησιμοποίηση απλουστευμένης μεθόδου υπολογισμού για τον υπολογισμό των πράξεων που αναφέρονται στο παράρτημα X μέρος Β σημείο 10 της οδηγίας 2006/112/ΕΚ βασίστηκε σε ανακριβή και ελλιπή δεδομένα. Εάν η Επιτροπή είχε στη διάθεσή της ακριβή και πλήρη δεδομένα, δεν θα είχε χορηγηθεί στην Τσεχική Δημοκρατία η εξουσιοδότηση να χρησιμοποιεί κατά προσέγγιση εκτιμήσεις για τη μεταφορά επιβατών κατά την περίοδο 2015-2020. Συνεπώς, είναι σκόπιμο να απαλειφθεί το άρθρο 1α της απόφασης 2005/872/ΕΚ, Ευρατόμ αναδρομικά.
                  
               
                     (4)
                  
                  
                     Επομένως, η απόφαση 2005/872/ΕΚ, Ευρατόμ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 1α της απόφασης 2005/872/ΕΚ, Ευρατόμ απαλείφεται.
         
         
            Άρθρο 2
            Η παρούσα απόφαση απευθύνεται στην Τσεχική Δημοκρατία.
         
         
            Άρθρο 3
            Η παρούσα απόφαση εφαρμόζεται από τις 26 Νοεμβρίου 2015.
         
         
            Βρυξέλλες, 28 Νοεμβρίου 2019.
            
               
                  Για την Επιτροπή
               
               Günther OETTINGER
               
                  Μέλος της Επιτροπής
               
            
         
         
            (1)  ΕΕ L 155 της 7.6.1989, σ. 9.
         
            (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).
         
            (3)  Απόφαση 2005/872/ΕΚ, Ευρατόμ της Επιτροπής, της 21ης Νοεμβρίου 2005, με την οποία επιτρέπεται στη Τσεχική Δημοκρατία να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το ΦΠΑ (ΕΕ L 322 της 9.12.2005, σ. 19).